钦定古今图书集成/理学汇编/经籍典/第135卷 > 《周端木赐诗传》 > 《关雎》
## 钦定古今图书集成/理学汇编/经籍典/第135卷 > 《周端木赐诗传》 > 《关雎》

文王之妃姒氏，思得淑女以共内职，赋《关雎》。子曰：“《关
雎》哀而不伤，乐而不淫，能正其心，则无怨嫉邪辟之
思。心正而身修，身修而家齐，家齐而国治，国治而天
下平。故用之乡人，用之邦国。其奏乐也，必歌《关雎》以
乱之，所以风天下也。诗之义六：一曰风，二曰赋，三曰
比，四曰兴，五曰雅，六曰《颂》。《关雎》兼比、兴以赋，而为风”
之首焉，是王化之本也。